cyanic-selkie/wikianc huggingface dataset:
სტოუნუოლის ჯანყი
სტოუნუოლის ეპოპეა
მოვლენის თვითმხილველები იხსენებენ, რომ ამბოხს არ ჰყავდა ლიდერი და ორგანიზატორი. ყველაფერი სპონტანურად მოხდა. მაიკლ ფეიდერი (Michael Fader) იხსენებს: „ყველანი ერთდროულად მივხვდით, რომ მოთმინების ფიალა გადაგვევსო. ამდენი წლის დამცირებისა და შეურაცხყოფის შემდეგ, ერთდროულად ყველას მოუვიდა თავში, რომ იმ ღამეს თავისი პროტესტი უნდა გამოეთქვა, და ეს არ იყო ორგანიზებული ქმედება… ყველანი ვგრძნობდით, რომ უკან დასახევი გზა მოჭრილი იყო. ამდენ განსხვავებულ ადამიანს, ერთი რამ აერთიანებდა – პოლიციის აღვირახსნილობასთან შეუგუებლობა. ჩვენ თავისუფლების დაბრუნებას შევეცადეთ. ღამეში დამალვას არ ვაპირებდით. თითქოს ჰაერში რაღაც დაქროდა. ეს თავისუფლების სული იყო. მივხვდით, რომ მისთვის უნდა გვებრძოლა. უკან დახევას არავინ აპირებდა“.
ბარში მოლოტოვის კოქტეილებიც კი ფეთქდებოდა. „მთელი ეს წლები ნეხვივით გვექცეოდით? ახლა თქვენი ჯერია!“, – სკანდირებდნენ პროტესტანტები. პოლიციამ ხალხის დაშლა სახანძრო ქაფით სცადა, მაგრამ მილში წნევა დაბალი იყო და შესხურებულმა წყალმა ადამიანები კიდევ უფრო გააშმაგა. როდესაც ისინი ბარში შეიჭრნენ, იქ მათ შეიარაღებული პოლიციელები დახვდნენ. ვითარება უკიდურესად დაიძაბა. პოლიციელებმა მეამბოხეებს იარაღი დაუმიზნეს, მათ კი საპასუხოდ ბარს ბენზინი გადაასხეს და გადაწვეს. ხანძრის ლოკალიზება ადგილზე მისულმა სახანძრომ მოახდინა. საერთო ჯამში, ალყა დაახლოებით 45 წუთი გრძელდებოდა.
შემთხვევის ადგილზე პოლიციამ დამატებითი ძალები შემოიმტკიცა – ქვედანაყოფი, სახელწოდებით „ტაქტიკური საპატრულო ჯგუფი“, რომელიც ვიეტნამის ომის საწინააღმდეგო პროტესტების დროს გამოიყენებოდა. ქვედანაყოფის მიზანი ხალხის დაშლა იყო, თუმცა მან ეს ვერ მოახერხა – მომხვდურებს დამხვდურებმა ქვებისა და სხვა საგნების სეტყვა დაატეხეს თავს. ბობ კოლერი (Bob Kohler), რომელიც იმ ღამეს ძაღლს ასეირნებდა, იხსენებს: „არეულობა უამრავი მინახავს, მაგრამ გეები იმ ღამეს ნამდვილად ზღვარს გადავიდნენ. პოლიციელები სრულიად პატივაყრილები იყვნენ. აქამდე მსგავსი რამ არ მომხდარა. ისინი ასეთ წინააღმდეგობას არასოდეს წაწყდომიან, მით უმეტეს – ქალად გადაცმული კაცებისგან. ამან ისინი იმ დონეზე გააცოფა, რომ მათ სახეებზე ადვილად შეამჩნევდით ამ ადამიანების დახოცვის მზაობას“.
პოლიცია პროტესტანტებისგან ქუჩის გაწმენდას შეეცადა, მაგრამ ეს უკანასკნელნი არ ნებდებოდნენ. ისინი ღიად დასცინოდნენ და აჯავრებდნენ სამართალდამცავებს. ხალხის უმართავი ტალღა მეშვიდე ავენიუსკენ დაიძრა, მან კრისტოფერ-სტრიტი გადაკეტა.
პოლიციასთან შეტაკება დილის 4 საათამდე გაგრძელდა. მომდევნო დილით, ადამიანები კრისტოფერ-პარკში ისხდნენ და ვერ იჯერებდნენ წუხანდელი ღამის ამბებს. სამარისებური სიჩუმე იდგა, თუმცა ჰაერში კვლავ იგრძნობოდა დაძაბულობა. ღამის არეულობების შედეგად, 13 ადამიანი დააპატიმრეს. ოთხმა პოლიციელმა და პროტესტანტთა დაუდგენელმა რაოდენობამ, სხეულის დაზიანებები მიიღო, Stonewall Inn კი პრაქტიკულად გაცამტვერდა. მომავალ ღამეს, პაინს ბარში მისვლა და მისი დახურვა ჰქონდა განზრახული.
არეულობის დროს, კრეიგ როდველმა (Craig Rodwell), წიგნის მაღაზიის მფლობელმა, დარეკა გაზეთებში: New York Times, New York Post და New York Daily News, და მომხდარის შესახებ შეატყობინა. ახალი ამბავი უცებ გავრცელდა.
მომდევნო ღამით, არეულობებმა კრისტოფერ-სტრიტზე კიდევ უფრო დიდი ძალით იფეთქა. Stonewall Inn-ს დაუბრუნდნენ წინა ღამის ვიზიტორები, და ამჯერად მათ გამვლელები და ტურისტები შეუერთდნენ. ათასობით ადამიანი შეიკრიბა ბარის წინ, რომელიც კვლავ გაიღო. ქუჩაზე დიდი საცობი შეიქმნა. პროტესტანტთა ტალღამ ალყა შემოარტყა ავტობუსებსა და ავტომობილებს მხოლოდ იმ შემთხვევაში ატარებდნენ, თუ მათი მფლობელები მათ მხარდაჭერას გამოხატავდნენ ან ქამინგ აუთს გააკეთებდნენ. ქუჩაზე ნაგვის ურნების დაწვა დაიწყეს. შემთხვევის ადგილზე კვლავ გამოჩნდა „ტაქტიკური საპატრულო ჯგუფი“. უწესრიგობები დილის 4 საათამდე გაგრძელდა.
ორშაბათს და სამშაბათს, წვიმის გამო, გრინვიჩ-ვილიჯზე სიტუაცია რამდენადმე განიმუხტა. კრეიგ როდველმა და მისმა პარტნიორმა ფრედ სერჯენტმა, ამით ისარგებლეს და 5000 ფურცელი გაავრცელეს მოთხოვნით: „გეი ბარებს მოვაცილოთ მაფია და პოლიციელები!“. ფურცლებზე დატანილი იყო Stonewall Inn-ისა და მაფიის საკუთრებაში მყოფი სხვა გეი ბარების ბოიკოტირებისა და საზოგადოებრივი წნეხის მერიაზე განხორციელებისკენ მოწოდება, ასევე „პოლიციის თავაშვებულობის“ ალაგმვის მოთხოვნა.
ოთხშაბათს, კრისტოფერ-სტრიტზე არეულობები განახლდა მას შემდეგ, რაც Village Voice-ის ჟურნალისტებმა ჰოვარდ სმიტმა და ლუსიან ტრესკოტმა ამბოხის მონაწილეთა მისამართით შეურაცხმყოფელი გამოთქმები გამოიყენეს: «forces of faggotry“, «Sunday fag follies», «limp wrists». ამჯერად, პროტესტანტთა რისხვა თავს გაზეთის რედაქციას დაატყდა. ამასობაში, მათ რიცხვს კიდევ 1000 ადამიანი შეემატა. ოთხშაბათ საღამოს გაჩაღებული მორიგი შეტაკებები ერთი საათის მანძილზე გაგრძელდა. იმ საღამოს, 5 ადამიანი დააპატიმრეს.
Stonewall Inn-მა არეულობების შემდეგ რამდენიმე კვირას გასტანა. 1969 წლის ოქტომბერში, რაიონში მკვეთრად გაძვირდა საიჯარო გადასახადი, რის გამოც დაიკეტა.
1970 წლის 28 ივნისს, გრინვიჩ-ვილიჯზე, სტოუნუოლის ამბოხის ერთი წლისთავი აღნიშნეს – „კრისტოფერ-სტრიტის გათავისუფლების დღე“ – ისტორიაში პირველი გეი პრაიდი. ნიუ-იორკის მხარდამხარ, სტოუნუოლის მოვლენების წლისთავი აღნიშნეს ლოს-ანჯელესსა და ჩიკაგოში. მომდევნო წელს, გეი პრაიდი გაიმართა ბოსტონში, დალასში, მილუოკიში, ლონდონში, პარიზში, დასავლეთ ბერლინში, სტოკჰოლმში. 1972 წელს მათ რიცხვს ატლანტა, ბუფალო, დეტროიტი, ვაშინგტონი, მაიამი, სან-ფრანცისკო და ფილადელფია შეუერთდა.
ფრენკ კამენი მალე მიხვდა სტოუნუოლის ამბოხის ცვლილებათა არსს. 50-იანი წლების გეი აქტივისტს სჯეროდა, რომ მშვიდობით ცხოვრების საუკეთესო ხერხია ჰეტეროსექსუალების დარწმუნება, რომ გეები მათგან არაფრით არ განსხვავდებიან. როდესაც მან და სხვა აქტივისტებმა თეთრი სახლის პიკეტირება განიზრახეს, მათი მიზანი იყო უფლებებისთვის მშვიდობიანი ბრძოლის ეფექტიანობის დამტკიცება. სტოუნუოლის მოვლენების შემდეგ კი, მან განაცხადა: „როდესაც დარბევები მოხდა, ქვეყანაში სულ 50-60 გეი ჯგუფი იყო. ერთი წლის შემდეგ კი, მათი რიცხვი 1000-მდე გაიზარდა, ორ წელიწადში – 2500-ს მიაღწია“.
ბევრ აქტივისტს მიაჩნია, რომ სტოუნუოლის ამბოხი მხოლოდ გეი განმათავისუფლებელი მოძრაობის დასაბამია, არამედ – გეი პრაიდისა და თანამედროვე ლგბტ ადამიანების უფლებებისთვის ბრძოლის ფუნდამენტი, რომელზეც დღეს ამერიკის შეერთებულ შტატებში ლგბტ ადამიანებისადმი დამოკიდებულება და პატივისცემაა აგებული.
სქოლიო
კატეგორია:ლგბტ კატეგორია:ნიუ-იორკი
კონსტანტინე I (იმერეთის მეფე)
კონსტანტინე I (გ. 1327) — იმერეთის მეფე 1293-1327, დავით VI ნარინის ძე. ვახტანგ II-ის მომდევნო ძმა. მეფობას ეცილებოდა უმცროსი ძმა მიქელი, რომელმაც დაიპყრო რაჭა-ლეჩხუმი და არგვეთი. ძმებს შორის ბრძოლა კონსტანტინე I-ის გარდაცვალებამდე არ შეწყვეტილა. შინაური არეულობით ისარგებლეს მსხვილმა ფეოდალებმა (დადიანმა, შერვაშიძემ, გურიელმა) და ოდიში (სამეგრელო), აფხაზეთი, გურია ცენტრალური ხელისუფლებისაგან თითქმის დამოუკიდებელ სამთავროებად აქციეს. კონსტანტინე I აღესრულა 1327 წელს. შვილი არ დარჩენია.
ლიტერატურა
კატეგორია:გარდაცვლილი 1327 კატეგორია:იმერეთის სამეფოს ბაგრატიონები კატეგორია:იმერეთის მეფეები
რემინისცენცია (მხატვრული)
რემინისცენცია, პოეტის მიერ შეგნებით თუ უნებლიეთ სხვა მხატვრული ნაწარმოებებიდან აღებული, ნასესხები ფრაზები, მხატვრული კონსტრუქციები, რიტმულ-სინტაქსური ფორმები, რომლებიც მკითხველში იწვევენ რთულ ასოციაციებს და ხელს უწყობენ ნაწარმოების აღქმას. რემინისცენციას ვხვდებით თითქმის ყველა ცნობილ პოეტთან.
ლიტერატურა
კატეგორია:პოეზია
კასტელფლორიტე
კასტელფლორიტე (Castelflorite, Castiflorit) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის მონეგროსის კომარკის შემადგენლობაში. ფართობი — 34,80 კმ². მოსახლეობა — 103 კაცი (2020 წ.).
სქოლიო
კატეგორია:უესკის მუნიციპალიტეტები
მელოურის მღვიმე
მელოურის მღვიმე, სამგლიას მღვიმე — კარსტული მღვიმე საქართველოში, სოფელ ქვილიშორთან, ადგილ მელოურის ტერიტორიაზე, წყალტუბოს მუნიციპალიტეტში. შესასვლელი იხსნება შერეულ მეჩხერ ტყეში მდებარე კარსტული ძაბრის ფსკერზე, ზღვის დონიდან 424 მ სიმაღლეზე. ზედაპირზე ძირითადად გავრცელებულია თხელი და საშუალოშრეებრივი კარბონატული ქვიშაქვები. შრეებრიობის დაქანების აზიმუტი 260°–270°/15; კარგადაა გამოხატული დიაგენეტური ნაპრალები 100°–105°/15, 15°–20°/80°–85°; ეს ნაპრალები როგორც წესი, ერთი შრის ფარგლებს სცილდება და რამდენიმე შრეს მოიცავს.
მღვიმის შესასვლელს გააჩნია მართი სამკუთხედის ფორმა, რომელსაც სიგანე 5 მ, სიმაღლე 2 მ აქვს. იხსნება ჩაქცევითი ძაბრის ფსკერზე. ძაბრის სიღრმე 8–10 მ-ია, ფსკერის ფართობი 3 მ². მღვიმის შესასვლელი ნაწილი ძლიერაა დანაპრალებული, რამაც წინა ნაწილის ნგრევა გამოიწვია, ნაპრალების ხშირ ქსელში გამოიკვეთება 140°–320° და 100°–280°-ის მიმართულების ნაპრალები. ქანების შრეების წოლის ელემენტებია: ვარდნის აზიმუტი 250–12–15, მიმართება 160°–240°.
დღეისათვის გავლილი და აგეგმილია 3 კმ სიგრძის მღვიმური დერეფნები და დარბაზები. გავლილია დამატებით 2 კმ-იანი დერეფანი, მაგრამ არაა აგეგმილი. მელოურის მღვიმეში აღსანიშნავია ვერტიკალური ნაპრალი 40°–184°, რომელიც კალციტის ქერქით და ნაღვენთებით არის ამოვსებული. ეს ნაპრალი, მის შუა ნაწილში იკვეთება 270°–290° ვერტიკალური ნაპრალით, რომელთა გადაკვეთის ადგილებში გაჩენილია ვრცელი დარბაზები.
გეგმაში მღვიმე გვაგონებს ზედაპირული მდინარის სისტემას: გააჩნია მსხვილი ძირითადი ნაწილი და შედარებით ვიწრო შენაკადები (დერეფნები). მღვიმეში კარგად იკვეთება მორფოლოგიურად მკვეთრად განსხვავებული ორი მონაკვეთი ფართო დარბაზებისა და ნაპრალური გასასვლელების სახით. ფართო ნაწილი მშრალ-გალერეულ სტადიაშია, მაგრამ ჭერის ნგრევას ადგილი უნდა ჰქონოდა მდინარეულ-დერეფნულ სტადიაში: „მცირე სიღრმეზე განვითარებული მღვიმის თაღის ნგრევა, როგორც წესი ხდება წყლიან-გალერეულ სტადიაში“. ამასვე ადასტურებს ის ფაქტიც, რომ სტალაგმიტები, რომელთაგანაც ზოგიერთის ზომა 2 მ-მდე აღწევს, დაზრდილია ჭერიდან მორღვეულ ლოდებზე. მღვიმეში არსებული ფართო და მაღალჭერიანი დარბაზები მდიდარია დიდი ზომის სტალაქტიტ-სტალაგმიტებით, კალციტის ქერქით, ნაღვენთი კედლებითა და მოფარდაგებებით. ქვედა სართულებზეა ჰელიქტიტები. ნაღვენთების ფერი ღია-მოყავისფროა. გვხვდება ტალახის სტალაგმიტებიც. მღვიმეში ჰაერის მკვეთრი მოძრაობა მის ვიწრო ნაპრალებსა და ქვედა სართულზე აღინიშნება.
დარბაზების ბოლოს რამდენიმე კილომეტრის სიგრძეზე წარმოქმნილია კანიონისებური ხეობა, სადაც გაედინება მუდმივი ნაკადი, რომელიც კანიონში გადაადგილებისას გზადაგზა ჩქერებსა და ჩანჩქერებს, ხოლო ბოლო მონაკვეთში სიფონურ ტბას აჩენს. მღვიმური ამომავსებლებიდან ძირითადი ადგილი უკავია გრავიტაციულ გროვებს. ბუნების ძეგლია.
ჰოთ-დოგი
მინი ჰოთ-დოგი ან ჰოთდოგი (ინგლ. ცხელი ძაღლი) — ორთქლზე მომზადებული, მოხარშული ან შემწვარი სოსისი გაჭრილ პურში. ტრადიციულად გამოიყენება ვენის ან ფრანკფურტის, ძროხის, ღორის ან შერეული ხორცის სოსისი - ყველაზე დაბალი ფასი ქათმის და ინდაურის ჰოთ-დოგს აქვს. პოპულარული სოუზებია კეტჩუპი, მაიონეზი, მდოგვი და ყველის სოუზი, შეიძლება დაემატოს ხახვი, ყველი, ჰალაპენიო, ჩილი, პაპრიკა, ზეთისხილი ან ბეკონი. გავრცელებულია მთელ მსოფლიოში, არსებობს მომზადების წესის უამრავი ვარიაცია სხვადასხვა ინგრედიენტების გამოყენებით.
ისტორია
სოსისის დამზადება პირველად გერმანიაში დაიწყეს, სადაც წარმოიშვა მისი დღევანდელი ჰოთ-დოგისთვის პოპულარული სახეობები, თუმცა პურის გამოყენება მოგვიანებით დაიწყეს. სოსისი პოპულარული კერძი იყო, ხშირად მზადდებოდა კორონაციებისთვის. გერმანიაში და სხვა გერმანულენოვან ქვეყნებში ჰოთ-დოგს ვენური ან ფრანკფურტული სოსისის სახელი აქვს (Wiener, Frankfurter). აგრეთვე სიტყვა ჰოთ-დოგი სხვა ქვეყნებში ხანდახან თვითონ სოსისს აღნიშნავს. ყველაზე გავრცელებული ვერსიით თანამედროვე ჰოთ-დოგი შეერთებულ შტატებში გამოიგონა ფრანკფურტელმა იმიგრანტმა ფეხტვანგერმა. მის შესახებ არსებობს სხვადასხვა ლეგენდა, ერთ-ერთის თანახმად ის შემწვარ სოსისს ქუჩაში ყიდდა და მყიდველებს ხელთათმანებს აძლევდა, რომ ხელები არ დასწვოდათ, მაგრამ მათ ხშირად მათი დაბრუნება ავიწყდებოდათ და ის ფულს კარგავდა, მისმა ცოლმა კი შესთავაზა ხელთათმანების გაცემის მაგივრად სოსისი პურში ჩაედოთ. ხელთათმანების პურით შეცვლით მოტივი ასე თუ ისე ფეხტვანგერთან დაკავშირებულ სხვა ლეგენდებშიც გვხვდება. სხვა ვერსია გამოგონებას ამერიკელ ჩარლზ ფელტმენს უკავშირებს, რომელიც ლეგენდის თანახმად ქუჩაში ყიდდა სოსისს პურში, შემდეგ კი რესტორანი გახსნა და ბიზნესი გაზარდა.
ეტიმოლოგია
სიტყვა dog ჯერ კიდევ XIX საუკუნედან გამოიყენება როგორც სოსისის სინონიმი, რადგან სოსისის დამზადებლებს ძაღლის ხორცის გამოყენებაში ადანაშაულებდნენ, ხშირად საფუძვლიანად. XX საუკუნეში გერმანიაში ძაღლის ხორცის საკვებად მიღება გავრცელებული პრაქტიკა იყო. სიტყვათა შერწყმა „hot dog“ პირველად ამერიკულ გაზეთებში გაჩნდა ქუჩის სოსისის ასაღწერად.
შეერთებულ შტატებში
ამერიკაში ჰოთ-დოგი განსაკუთრებით პოოულარულია. წლიურად ამერიკელები 20 მილიარდ ჰოთ-დოგს მოიხმარენ, ყველაზე პოპულარული სოუზი შტატებში მდოგვია, სამხრეთ შტატებში ჩილიც. მას ყიდიან ქუჩაში, ტრასაზე, ფეხით მოსიარულე გამყიდვლები ყიდიან აპორტულ ღონისძიებებზე, მაღაზიებში ჰოთ-დოგს სითბოს მოტრიალე გრილზე უნარჩუნებენ, რესტორნებში გვხვდება საბავშვო მენიუში. სწრაფი კვების ობიექტები ერიდებიან მენიუში ჰოთ-დოგის დამატებას, რადგან ის სხვა პროდუქტებთან შედარებით ნაკლებ ხანს ინახება და მოითხოვს მეტ ინგრედიენტს. გამოირჩევა ნიუ-იორკული ჰოთ-დოგი - ძროხის ხორცის სოსისით, მჟავე კომბოსტოთი და ყავისფერი მდოგვით, ხანდახან ხახვით. ნიუ-ჯერსი გამოირჩევა ძლიერად შემწბარი ჰოთ-დოგით წიწაკით, კარტოფილით და ხახვით, ჩიკაგო კი ჰოთ-დოგით მარცვლოვან პურში მდოგვით, პამიდორით და წიწაკით.
რისკი ჯანმრთელობისთვის
მიუხედავად იმის, რომ ქარხნული წარმოების ჰოთ-დოგი გაყინვამდე იწვება, რეკომენდირებულია მისი გაცხელება საკვებად მიღებამდე  მიკრობების მოსაკლავად. ჰოთ-დოგი მდიდარია მარილით და ცხიმებით, ქარხნული შეიცავს კონსერვანტებს. ჰოთ-დოგის ყოველდღიური მოხმარება ზრდის კიბოს გაჩენის რისკს.
სქოლიო
კატეგორია:კულინარია კატეგორია:სწრაფი კვება
ბჟოლისხევი
ბჟოლისხევი — მდინარე საქართველოში, ხარაგაულის მუნიციპალიტეტში, ჩხერიმელის მარცხენა შენაკადი. სათავე აქვს მესხეთის ქედის ჩრდილოეთ კალთაზე, სიგრძე 27,5 კმ. საზრდოობს წვიმისა და მიწისქვეშა წყლებით. საშუალო წლიური ხარჯი შესართავთან 2,5 მ³/წმ. მთავარი შენაკადია შავი წყალი.
სქოლიო
კატეგორია:იმერეთის მხარის მდინარეები კატეგორია:ჩხერიმელის შენაკადები
რიონი (ტელეკომპანია)
რიონი — ქუთაისში მოქმედი ტელე-რადიო კომპანია. დააარსა ჟურნალისტმა ბადრი კაპეტივაძემ. 1989 წლის 7 მაისს მისივე ხელმძღვანელობით ქუთაისში გაიხსნა პირველი საკაბელო ტელევიზია, გათვლილი 5000 აბონენტზე. 1991 წლის 28 ივნისს მე-7 მეტრულ არხზე პირდაპირ ეთერში გავიდა ტელეკომპანია „რიონი“. 1995 წლის 18 მაისს დარეგისტრირდა შ.პ.ს ტელე-რადიო საზოგადოება „რიონი“, რომლის პრეზიდენტის პოსტი სიცოცხლის ბოლომდე ეკავა ბადრი კაპეტივაძეს (ტრაგიკულად დაიღუპა 2001 წლის 21 დეკემბერს).
2002 წლის აგვისტომდე „რიონს“ ხელმძღვანელობდა გიგა კაპეტივაძე, რომელსაც ტექნიკური და შემოქმედებითი დარგის დირექტორის პოსტი ეკავა სიცოცხლის ბოლომდე (გარდაიცვალა 2011 წლის 15 მარტს). დღემდე გენერალური დირექტორის პოსტი უჭირავს და მისი ერთპიროვნული მფლობელია თამარ ღვინიანიძე.
რესურსები ინტერნეტში
კატეგორია:საქართველოს ტელეკომპანიები კატეგორია:სატელევიზიო არხები კატეგორია:რეგიონული მედია
პორტუ-გრანდი
პორტუ-გრანდი (Porto Grande) — მუნიციპალიტეტი ბრაზილიაში, ამაპის შტატში. მიეკუთვნება ჩრდილოეთ ამაპის მეზორეგიონს.
2010 წლის მონაცემებით, მოსახლეობა 16 825 ადამიანს შეადგენდა. ფართობი 4 401.763 კმ²-ია. მოსახლეობის სიმჭიდროვე 3.82 კმ²-ზე.
რესურსები ინტერნეტში
კატეგორია:ამაპის შტატის მუნიციპალიტეტები
სავოიის ალპები
სავოიის ალპები (Alpes de Savoie) — დასავლეთი ალპების ჩრდილოეთი მონაკვეთი. მდებარეობს უმეტესწილად საფრანგეთის ტერიტორიაზე (ისტორიული მხარე სავოია). მოიცავს რამდენიმე მაღალმთიან მასივს, რომელთაგან მნიშვნელოვანია მონბლანის მასივი, ვანუაზი, ბოფორი, ბელდონი და სხვა. ძირითადად აგებულია გრანიტებით, გნაისებით, კრისტალური ფიქლებით. დანაწევრეულია მდინარე იზერისა და მისი შენაკადების ღრმა ტროგული ხეობებით. გრეზიდოვანის ხეობის დასავლეთით განლაგებულია კირქვიანი პრეალპები. ფერდობებზე ზღვის დონიდან 800 მ-მდე გაბატონებულია ფართოფოთლოვანი ტყე, სადაც ჭარბობს მუხა და წაბლი. 1800 მ-მდე გვხვდება შერეული და წიწვოვანი ტყე, 2800 მ-მდე მაღალმთის მდელოებია. კიდევ უფრო მაღლა ნივალური სარტყელია, სადაც გაბატონებულია მუდმივი თოვლი და მყინვარები.
1924 წლის შეთანხმების საფუძველზე სავოიის ალპები არ განიხილება როგორც ცალკეული მთების ჯგუფი, არამედ არის გრაის ალპების და ნაწილობრივ სავოიის პრეალპების ნაწილი.
იმპასი
ბრიჯში და მსგავს ბანქოს თამაშებში ტექნიკური ილეთი, რომელიც საშუალებას აძლევს მოთამაშეს გააკეთოს აღება ოპონენტების კარტების იღბლიანი განლაგების საშუალებით. თუ იმპასი წარმატებულია, ამბობენ რომ იგი გავიდა, ხოლო თუ წარუმატებელია, ამბობენ, რომ იგი არ გავიდა.
უბრალო იმპასი
უბრალო იმპასი არის ტექნიკური ილეთი, რომლის საშუალებითაც ხორციელდება დამატებითი აღება თუ იმპასი გადის.
თუ სვლა აქვს სამხრეთს (გამთამაშებელი), მაშინ მან შეიძლება ითამაშოს ქალისკენ, ანუ წავიდეს პატარა ხელიდან მაგიდისკენ. თუ ბაბუ დასავლეტს ჰყავს (ანუ იმპასი გადის), მაშინ ჩრდილოეთ-სამხრეთი გააკეთებენ 2 აღებას (ტუზზე და ქალზე), ისე რომ ვისტიორები ვერ გააკეთებენ ვერცერთს (გასაგებია, რომ თუ დასავლეთი ბაბუს ითამაშებს პირველ წრეზე, მაშინ გამთამაშებელი ტუზით გააკეთებს აღებას).
ორმაგი იმპასი
თუ სვლა აქვს სამხრეთს (გამთამაშებელი), მაშინ ის თამაშობს ხელიდან პატარას და მაგიდაზე დებს 10. თუ ეს აღება გადის, მაშინ იგი ბრუნდება ხელში და თამაშობს პატარა ქალისკენ. შედეგად, თუ ბაბუც და ვალეტიც დასავლეთს ჰყავს, გამთამაშებელი გააკეთებს 3 აღებას, ისე რომ ვისტიორები ვერ გააკეთებენ ვერცერთს (ამის ალბათობა 25%-ს შეადგენს). თუ დასავლეთს ორი ფიგურიდან (ბაბუ და ვალეტი) ერთ-ერთი მაინც ჰყავს (ამის ალბათობა 75%-ს შეადგენს), მაშინ ასეთი თამაშით გამთამაშებელი გაალეთებს 2 აღებას, ხოლო ვისტიორები გააკეთებენ ერთს.
ღრმა იმპასი
ღრმა იმპასი არის მანევრი, რომელიც იძლევა საშუალებას გაკეთდეს ზედმეტი აღება, თუ ვისტიორების ორ სპეციფიკური კარტი არის კარგად განლაგებული. მაგალითად:
სამხრეთი თამაშობხ ხელიდან მაგიდისკენ, და დებს 10, თუ დასავლეთი თამაშობს პატარა. შედეგად გამთამაშებელი გააკეთებს ზედმეტ აღებას, თუ ყვავის ვალეტიც და ქალიც დასავლეთს ჰყავს.
კატეგორია:ბრიჯი კატეგორია:ბანქო
ჩრდილოეთ სავონიის მუნიციპალიტეტები
იხილეთ აგრეთვე
კატეგორია:ჩრდილოეთ სავონიის მუნიციპალიტეტები
ლეშვნილი (მრავალმნიშვნელოვანი)
ლეშვნილი შეიძლება აღნიშნავდეს:
ზვიგენები
ზვიგენები — ხრტილიანი თევზები ზვიგენისნაირთა რიგისა. არსებობს 3 ქვერიგი: ნამდვილი ზვიგენები, უძველესი ზვიგენები და რქოვანი ზვიგენები. აქვთ თითისტარისებრი სხეული, ხუთ-ხუთი სალაყუჩე ხვრელი (ექვს-ექვსი — მხოლოდ ტროპიკულ ცხვირხერხას და ზოგ პრიმიტიულ ზვიგენებს), ორი ზურგის ფარფლი. კუდქვეშა ფარფლი არ აქვს მხოლოდ ქიცვიან ზვიგენებს ანუ კატრანს, პოლარულ ზვიგენებს, ცხვირხერხას და ზღვის ანგელოზს. ზვიგენების სხეული დაფარულია პლაკოიდური ქერცლით. პირი დიდია, თავის ქვემო ნაწილში მოქცეული. საცურავი ბუშტი არ გააჩნიათ. ბინადრობენ ტროპიკულ, ზომიერ და არქტიკულ ზღვებში. ნამარხი ფორმები ცნობილია კარბონული პერიოდიდან. ამჟამად რიგში გაერთიანებულია 10 ოჯახი. ზვიგენების სხეული სხვადასხვა ზომისაა: გიგანტური ზვიგენების (Cetorhinus maximus) სიგრძე 20 მ აღწევს, კატისებრი ზვიგენების (Scyliorhinus canicula) — 1 მ, ხოლო შავი ქიცვიანი ზვიგენებისა (Spinax spinax) — 47 სმ. ზვიგენების უმრავლესობა (კატისებრი ზვიგენები, ბოლოხერხა და სხვა) კვერცხისმდებელია (კვერცხი დაფარულია რქოვანი შალითით), ზოგი ცოცხლადმშობია (კვერნისებრი ზვიგენები, ქაშაყისებრი ზვიგენები, ქიცვიანი ზვიგენები და სხვა). ზვიგენების უმეტესობა მტაცებელია. იკვებებიან უმთავრესად წვრილი თევზებით, ფსკერის უხერხემლოებით, კანეკლიანებით, მოლუსკებით, ჭიებით. ზოგი თავს ესხმის ადამიანსაც. შავი ზღვის საქართველოს ფარგლებში გვხვდება კატისებრი და ქიცვიანი ზვიგენები.
ზვიგენების ღვიძლისაგან ამზადებენ თევზის ქონს, ზოგიერთის ხორცი იჭმევა. ჩონჩხისაგან აკეთებენ წებოს, ტყავისაგან სხვადასხვა საგანს.
ლიტერატურა
კატეგორია:ზვიგენისნაირნი
ლეყუდელი
ლეყუდელი — მთა საქართველოში, სამეგრელო-ზემო სვანეთის მხარეში. მდებარეობს ეგრისის ქედის სამხრეთ განშტოებაზე, მდინარეების ხობისწყლისა და ტეხურის წყალგამყოფზე. სიმაღლე 2244 მ. აგებულია შუაიურული პორფირიტული წყებით. კალთები შემოსილია შერეული ტყით, თხემი — სუბალპური ლიხით.
ლიტერატურა
კატეგორია:სამეგრელო-ზემო სვანეთის მხარის მთები
ალექს მორგანი
ალექსანდრა მორგან კარასკო (Alexandra Morgan Carrasco, დაბადების სახელი: ალექსანდრა პატრისია მორგანი; დ. 2 ივლისი, 1989), ცნობილი, როგორც ალექს მორგანი — ამერიკელი პროფესიონალი ფეხბურთელი, რომელიც თამაშობს ორლანდო პრაიდში, ამერიკის შეერთებული შტატების ქალთა ეროვნულ ლიგაში, უმაღლეს დივიზიონში. ის არის ამერიკის შეერთებული შტატების ქალთა ეროვნული გუნდის თანაკაპიტანი კარლი ლოიდსა და მეგან რაპინოუსთან ერთად 2018 - 2020 წლებში.
2018 წლის ივნისში გამოვიდა ფილმი,სახელწოდებით ალექსი და მე სადაც მორგანის სამსახიობო დებიუტი შედგა. ფილმში ფეხბურთელი საკუთარი თავის გამოგონილ ვერსიას განასახიერებს.
2015 წელს ჟურნალმა ტაიმმა მორგანი ყველაზე მაღალანაზღაურებად ქალ ფეხბურთელად დაასახელა. მორგანი, კანადელ ქრისტინე სინკლერისა და ავსტრალიელ სტეფ კატლისთან ერთად, გახდა პირველი ქალი ფეხბურთელი, რომელიც ფიფას ვიდეო თამაშების გარეკანზე გამოჩნდა 2015 წელს. მორგანი ლიონელ მესისთან ერთად ასევე გამოჩნდა FIFA 16-ის ამერიკულ გარეკანზე. იგი დასახელდა Time-ის 2019 წლის ყველაზე გავლენიან 100 ადამიანს შორის.
ადრეული წლები
ალექს მორგანი პამელა და მაიკლ მორგანების ოჯახში დაიბადა სან დიმასში, ლოს-ანჯელესის ოლქში. მორგანი თავის ორ უფროს დასთან, ჯენისთან და ჯერისთან ერთად, დიამონდ ბარში, სან დიმასის გარეუბანში გაიზარდა. მორგანს ბავშვობიდანვე იტაცებდა სპორტი, მოგვიანებით კი ფეხბურთით დაინტერესდა. მის პირველ მწვრთნელთა შორის მამამისიც იყო. მან საკლუბო კარიერა 14 წლისამ დაიწყო, როდესაც სიპრეს ელიტეს შეუერთდა. კლუბთან ერთად მან მოიგო სანაპირო ფეხბურთის ლიგის ჩემპიონატი 16 წლამდელთა შორის და 19 წლამდელთა დონეზე მე-3 ადგილი დაიკავა.
მორგანმა დაიმონდ ბარის საშუალო სკოლაში სწავლობდა. სასკოლო საზოგადოებაში ის თავისი სისწრაფითა და შესაძლებლობებით იყო ცნობილი. მორგანი თამაშობდა ოლიმპიური განვითარების პროგრამის რეგიონალურ და სახელმწიფო გუნდებში. მოგვიანებით მორგანმა განაცხადა, რომ სწორედ ეს პროგრამა დაეხმარა განვითარებასა და წინსვლაში.
17 წლის ასაკში მორგანი მიიწვიეს ამერიკის შეერთებული შტატების 20 წლამდელთა ეროვნულ ნაკრებში. მამაკაცთა ახალგაზრდული ნაკრების წინააღმდეგ თამაშის დროს მორგანმა წინა ჯვარედინი მყესების დაზიანება მიიღო და გუნდში 2008 წლის აპრილამდე აღარ უთამაშია.
საერთაშორისო კარიერა
მინი|274x274პქ|მორგანი ამერიკის ქალ ფეხბურთელთა ეროვნულ გუნდთან ერტად ფრისკოში, [[ტეხასი|ტეხასში]] მორგანის ტრავმა ნელა პროგრესირებდა, რის გამოც ის 2008 წლის აპრილამდე შეერთებული შტატების 20 წლამდელთა ნაკრებში აღარ მიუწვევიათ. გუნდში მისი დებიუტი 2008 წელს ქალაქ პუებლაში, მექსიკაში შედგა. სადებიუტო თამაშში მორგანმა პირველი გოლიც გაიტანა კუბის წინააღმდეგ.
მორგანი ასევე მონაწილეობდა 2008 წლის ფიფას ქალთა 20 წლამდელთა მსოფლიო თასზე ჩილეში. ტურნირის მსვლელობისას ფეხბურთელმა სულ ოთხი გოლის გატანა მოახერხა საბრანგეთის, არგენტინისა და ჩრდილოეთ კორეის წინააღმდეგ. მორგანის მეოთხე გოლის წყალობით ამერიკის შეერთებული შტატები ჩემპიონი გახდა. მისი გოლი მოგვიანებით ტურნირის საუკეთესო გოლად და საბოლოოდ ფიფას წლის მეორე საუკეთესო გოლად იქნა მიჩნეული. მორგანს, როგორც მესამე ყველაზე მეტი გოლის ავტორს ბრინჯაოს ფეხსაცმელი გადაეცა. როგორც მეორე საუკეთესო თავდამსხმელს, მორგანს ვერცხლის ბურთი გადაეცა (საუკეთესო თავდამსხმელად მორგანის გუნდელი, სიდნი ლეროუქსი დასახელდა).
პირადი ცხოვრება
მორგანი დაქორწინდა ფეხბურთელ სერვანდო კარასკოზე, 2014 წლის 31 დეკემბერს. წყვილი ერთმანეთს ბერკლიში, ფეხბურთის თამაშიშას შეხვდა. 2019 წლის ოქტომბერში მათ განაცხადეს, რომ 2020 წლის აპრილისთვის გოგონას ელოდებოდნენ. მათი ქალიშვილი, ჩარლი ელენა კარასკო, დაიბადა 2020 წლის 7 მაისს.
2016 წლის 24 იანვარს მორგანს თავისი მშობლიური ქალაქის, დაიმანდ ბარის გასაღები საზეიმოდ გადაეცა.
სქოლიო
კატეგორია:ამერიკელი ფეხბურთელები კატეგორია:დაბადებული 2 ივლისი კატეგორია:დაბადებული 1989 კატეგორია:ამერიკელი ქალი მწერლები კატეგორია:კალიფორნიელი ფეხბურთელები
შრი-ლანკის ცენტრალური ზეგანი
შრი-ლანკის ცენტრალური ზეგანი — იუნესკოს მსოფლიო მემკვიდრეობის ძეგლი შრი-ლანკაში. ტერიტორია წარმოადგენს ზღვის დონიდან 2 500 მეტრზე მდებარე ტროპიკულ ტყეებს და მოიცავს მოიცავს ვაილდერნესის მწვერვალის ნაკრძალსა, ჰორტონ-პლაინსის ეროვნულ პარკსა და კნუკლესის დაცულ ტყეებს. გამოირჩევა ძუძუმწოვართა სახეობების სიმრავლით.
აღსანიშნავია, რომ ეს ობიექტი, იუნესკოს სიაში შრი-ლანკიდან ბოლოს შეტანილი ძეგლის, სინჰარაჯის ნაკრძალის შეტანიდან (1998) 22 წლის შემდეგ, 2010 წელს შევიდა.
მირზა დავითაია
დაამთავრა ნიურნბერგის სამხატვრო აკადემია (გერმანია) და თბილისის სახელმწიფო უნივერსიტეტის იურიდიული ფაკულტეტი. პროფესიით სამართალმცოდნე და ფერმწერი. 2004 წლის ივნისიდან 2008 წლის აპრილამდე იყო საქართველოს კულტურის, ძეგლთა დაცვისა და სპორტის სამინისტროს რეგიონული დეპარტამენტის დირექტორი, მინისტრის მოადგილე, მინისტრის მრჩეველი. 1999-2002 წლებში „Publicis MCD“ (ერლანგენი), დამდგმელი მხატვარ-დიზაინერი. 1996-1999 წლებში „Intermedien“ (ნიურნბერგი), დამდგმელი მხატვარ-დიზაინერი. 1993-1994 წლებში „Penta-TV“ (ჰამბურგი), დამდგმელი მხატვარი. 1994-1995 წლებში „Cartoon-Film“ (ბერლინი), მხატვარი-მულტიპლიკატორი. 1993-1994 წლებში საქართველოს სახელმწიფო კინოსტუდიის მხატვარი-მულტიპლიკატორი. 2008-2009 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2009 წლის დეკემბრიდან 2012 წლის ოქტომბრამდე იყო დიასპორის საკითხებში საქართველოს სახელმწიფო მინისტრი.
რესურსები ინტერნეტში
კატეგორია:დიასპორის საკითხებში საქართველოს სახელმწიფო მინისტრები კატეგორია:დაბადებული 30 აგვისტო კატეგორია:დაბადებული 1975 კატეგორია:საქართველოს VII მოწვევის პარლამენტის წევრები კატეგორია:ვახტანგ გორგასლის III ხარისხის ორდენის კავალრები კატეგორია: თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები
მაგული ბაქრაძე
მაგული ბაქრაძე (დ. 13 ივლისი, 1939, თბილისი) — ქართველი ექიმი, მეცნიერი.
1960 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1960–1961 წლებში იყო ბორჯომის სანატორიუმ „ლიკანის“ ექიმი. 1961–1967 წლებში საქართველოს ჯანდაცვის სამინისტროს მეანობა–გინეკოლოგიის სამეცნიერო-კვლევითი ინსტიტუტის მეან–გინეკოლოგი. 1967–1977 ამავე ინსტიტუტის უმცროსი მეცნიერ–თანამშრომელი 1977 წლიდან არის აკად. კ.ჩაჩავას სახელობის პერინატალური მედიცინისა და მეანობა–გინეკოლოგიის სამეცნიერო-კვლევითი ინსტიტუტის უფროსი მეცნიერ თანამშრომელი. არის ავტორი 64 სამეცნიერო ნაშრომისა, გამოქვეყნებული აქვს ორი მონოგრაფია.
რესურსები ინტერნეტში
კატეგორია:დაბადებული 13 ივლისი კატეგორია:დაბადებული 1939 კატეგორია:ქართველი ექიმები
ვახტანგ რაზმაძე
ვახტანგ რაზმაძე (დ. 5 თებერვალი, 1930 – გ. 28 აგვისტო, 2009 ) — ქართველი იურისტი, პროკურორი, პოლიტიკოსი. დაამთავღა ივანე ჯავახიშვილის სახელობის თბილისის სახელმწიფო უნივერსიტეტი. 1988-1992 წლებში იყო საქართველოს გენერალური პროკურორი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.
სქოლიო
კატეგორია:ქართველი პროკურორები კატეგორია:დაბადებული 5 თებერვალი კატეგორია:დაბადებული 1930 კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:გარდაცვლილი 28 აგვისტო კატეგორია:გარდაცვლილი 2009
ფედერალური დედაქალაქი
ფედერალური დედაქალაქი ეწოდება ფედერალური სახელმწიფოს დედაქალაქს.
გერმანია
1990 წლის წემდეგ გერმანიის ფედერაციული რესპუბლიკის დედაქალაქი ბონიდან ბერლინში გადაიტანეს. მას შემდეგ ბონს ფედერალური ქალაქის სტატუსი აქვს.
ბერლინში მდებარეობს გერმანიის ფედერაციული რესპუბლიკის ბუნდესპრეზიდენტის რეზიდენცია, აქვეა განთავსებული ბუნდესტაგი და ფედერალური მთავრობა.
ავსტრია
ავსტრიის დედაქალაქი ყოველთვის ვენა იყო. იგი ქვეყნის აღმოსავლეთ ნაწილში მდებარეობს და სახელმწიფოს მთავარი მეტროპოლია.
შვეიცარია
ბერნი არის შვეიცარიის ფედერალური ქალაქი 1848 წლიდან. იგი შვეიცარიის პარლამენტის გადაწყვეტილებით იქნა არჩეული ქვეყნისა და სახელმწიფოს დედაქალაქად მისი კონკურენტი ქალაქების ლოზანისა და ციურიხის საპირისპიროდ.
რესურსები ინტერნეტში
კატეგორია:დედაქალაქები
გატარება (ბრიჯი)
ბრიჯში გატარება არის ტექნიკური ილეთი (ძირითადად უკოზირო თამაშის დროს), რომლის დროსაც გამთამაშებელი თავს იკავებს ვისტიორების მიერ გაკეთებული სვლის მასტში აღებისაგან რათა მოსპოს ვისტიორებს შორის კომუნიკაცია. გატარების დროს გათამაშებელი თავს იკავებს აღების გაკეთებისგან მანამდე, სანამ ერთ-ერთ ვისტიორს არ გამოელევა კარტები აღნიშნულ მასტში. თუ ამის შემდეგ ეს ვისტიორი მიიღებს სვლას, ის ვეღარ შეძლებს ამ მასტის გაგრძელებას.
მაგალითი
სამხრეთი თამაშობს კონტრაქტს სამი უკოზიროდ და დასავლეთი უტევს აგურის ბაბუს. პოტენციურად სამხრეთს აქვს 9 აღება, 2, 2, 1 და 4. მაგრამ თუ პირველ წრეზე გამთამაშებელი აიღებს აგურის ტუზს, და ითამაშებს ჯვარს, ვისტიორები ჯვრის ტუზის აღების შემდეგ აიღებენ კიდევ 4 აღებას აგურში და ჩასვამენ კონტრაქტს.
სამხრეთს შეუძლია უზრუნველყოს კონტრაქტის შესრულება (თუ ჯვრის ტუზი აღმოსავლეთს ჰყავს) თუ ის თამაშის ორი წრე არ აიღებს აგურის ტუზს (ანუ 2-ჯერ გაატარებს აგურს) და ითამაშებს აგურის ტუზს მხოლოდ მესამე წრეზე. ასეთი თამაშის შემთხვევაში, როდესაც გამთამაშებელი ითამაშებს ჯვარს, მას აღარ ექნება მეტი აგური, რომ სვლა გადასცეს პარტნიორს და ვისტიორებმა წაიღონ აგურები.
კატეგორია:ბრიჯი კატეგორია:ბანქო
გრანიენი
გრანიენი (Grañén, Granyén) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის მონეგროსის კომარკის შემადგენლობაში. ფართობი — 124,00 კმ². მოსახლეობა — 1738 კაცი (2020 წ.).
სქოლიო
კატეგორია:უესკის მუნიციპალიტეტები
საფერავი (ალბომი)
საფერავი — 33ა-ს სტუდიური ალბომი, რომელიც გამოვიდა 2011 წელს.
რესურსები ინტერნეტში
კატეგორია:2011 წლის ალბომები კატეგორია:33ა-ს ალბომები
ალექსეი რეტინსკი
ბიოგრაფია
ალექსეი რეტინსკი 1986 წლის 14 ნოემბერს სიმფეროპოლში დაიბადა. პირველი მუსიკალური გამოცდილება ჩასაბერ ინსტრუმენტებზე დაკვრისას მიიღო. საშუალო სკოლის დამთავრების შემდეგ 2000-2005 წლებში სიმფეროპოლის მუსიკალურ სასწავლებელში სწავლობდა. სასწავლებელში თავდაპირველად საყვირზე დაკვრას სწავლობდა, თუმცა სწავლა როგორც ჰობოისტმა და საქსოფონისტმა დაასრულა. პარალელურად კომპოზიციებზე მუშაობა დაიწყო. დაამთავრა კიევის კონსერვატორიის კომპოზიციის და ციურიხის ხელოვნების უმაღლესი სკოლის კომპოზიციისა და ელექტროაკუსტიკური კომპოზიციის კლასი.
რესურსები ინტერნეტში
კატეგორია:დაბადებული 14 ნოემბერი კატეგორია:დაბადებული 1986 კატეგორია:უკრაინელი კომპოზიტორები კატეგორია:ავსტრიელი კომპოზიტორები კატეგორია:რუსი მამაკაცი კომპოზიტორები
Regional Internet Registry
Regional Internet Registry — ორგანიზაცია, რომელიც დაკავებულია ინტერნეტში ადრესაციისა და მარშრუტიზაციის საკითხებით.
RIR დანიშნულება ინტერნეტის ფუნქციონირების ტექნიკური მხარეა: IP-მისამართების, ავტონომიური სისტემების ნომრების გამოყოფა, DNS რევერსული ზონების რეგისტრაცია და სხვა ტექნიკური პროექტები. ასევე RIR ახორციელებს ქსელების სტატისტიკურ ანალიზს, ტრაფიკის გაცვლის წერტილების მონიტორინგს და DNS ძირეული ზონების მხარდაჭერით.
კატეგორია:ინტერნეტი
საკინძი
საკინძი, ქინძისთავი — ტანსაცმლის შესაკრავი ან სამკაული, ზოგჯერ რიტუალური დანიშნულების მქონე. საკინძს აქვს ღერო და ფიგურული თავი. ამზადებდნენ ძვლისაგან (ადრინდელი საკინძები) ან სხვადასხვა ლითონისაგან. ზოგჯერ ღერო და თავი სხვადასხვა ზოგჯერ ღერო და თავი სხვადასხვა მასალისაა.
საქართველოს ტერიტორიაზე უძველესი საკინძი აღმოჩნდა საგვარჯილეში (პალეოლითის ხანა). უძველესი საკინძები ტანსაცმლის შესაკრავად იყო განკუთვნილი. სპილენძის ადრეული საკინძები ძირითადად ძვლის საკინძების ფორმებს იმეორებს. ბრინჯაოს საკინძები მრავალფეროვანია და ზოგჯერ დიდი ზომისა. ადრინდელი, შუა და გვიანდელი ბრინჯაოს ხანაში კავკასიაში სხვადასხვა ტიპის საკინძები იყო გავრცელებული, რომლებსაც ბრინჯაოსაგან (იშვიათად ოქროსა და ვერცხლისაგან), ამზადებდნენ. სხვადასხვა არქეოლოგიურ კულტურას საკინძების განსხვავებული ტიპი ახასიათებს. წინაანტიკური და ანტიკური ხანის საკინძებო უფრო მსუბუქია, რაც კოსტიუმის ცვლილებებთანაა დაკავშირებული.
გვიანდელ ანტიკურ ხანაში საკინძი (ხშირად რკინისა) თმისა და თავსაბურავის სამაგრ სამკაულად იქცა. IV-VIII საუკუნეებში დამახასიათებელია ბროწეულისებური ან სხვა ყვავილისმაგვარი მარჯნისთავიანი საკინძები, რომლებიც ნაყოფიერების სიმბოლოდაა მიჩნეული (გ. ლომთათიძე). მათში ქართული ჩიხტაკოპის პროტოტიპი შეიმჩნევა (ე. თაყაიშვილი). ფეოდალური ხანის ქვის რელიეფებსა და ფრესკებზე გამოსახულია საკინძები, რომლებითაც დამაგრებულია დიდგვაროვანთა წამოსასხამები (ნ. ჩოფიკაშვილი). შუა ფეოდალური ხანის არქეოლოგიურ მასალაში საკინძი იშვიათად გვხვდება.
XIX-XX საუკუნეებში ქართული ეთნოგრაფიის სინამდვილეში ცნობილია მანდილოსანთა თავსაბურავის შესამკობ-დასამაგრებელი წვრილი ღეროვანი საკინძები (შუბლის ქინძისთავი). XIX საუკუნის დასაწყისში ჩვენში ევროპული კოპსტიუმებთან ერთად ევროპული სამკაულ-საკინძებიც შემოვიდა.
ლიტერატურა
კატეგორია:ქართული კულტურა
ბრუკლინ ნეტსის სეზონები
ბრუკლინ ნეტსი (Brooklyn Nets) — პროფესიონალური საკალათბურთო კლუბი, რომელიც ნიუ-იორკ სიტის ქალაქ ბრუკლინში მდებარეობს. გუნდი არის წევრი ატლანტიკის დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში (NBA).
სქოლიო
კატეგორია:ბრუკლინ ნეტსი კატეგორია:NBA გუნდების სეზონები
ანდრეევი
საკუთარი სახელი ანდრეევი შეიძლება აღნიშნავდეს ერთ-ერთ შემდეგ პიროვნებათაგანს:
მიქელი (იმერეთის მეფე)
მიქელი — ლიხთ-იმერეთის მეფე 1327-1329, დავით VI ნარინის ძე. უფლისწილობაში ტახტისათვის ებრძოდა უფროს ძმას კონსტანტინე I-ს. დაიპყრო რაჭა-ლეჩხუმი და არგვეთი. ძმებს შორის ბრძოლა კონსტანტინე I-ის გარდაცვალებამდე არ შეწყვეტილა.
ლეშვნილი
ლეშვნილი — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის ქედის დასავლეთ ნაწილში, მდინარეების ლაჰილისა და ლეშნურის (ენგურის სისტემა) სათავეებში. სიმაღლე 3900 მ. აგებულია პალეოზოურ-ტრიასული ნალექებით. დაფარულია თოვლ-ყინულით. გზა ადის მდინარეების ლაჰილისა და ჯუდარის (ცხენისწყლის სისტემა) ხეობებიდან.
ლიტერატურა
კატეგორია:სამეგრელო-ზემო სვანეთის მხარის მთები
ფლინტსტოუნები (1994 წლის ფილმი)
ფლინტსტოუნები (The Flintstones) — 1994 წლის ამერიკული ფილმი, ამავე სახელწოდების ანიმაციური სერიალის ადაპტაცია. მისი რეჟისორია ბრაიან ლევანტი. ფილმში მონაწილეობენ ჯონ გუდმენი, რიკ მორანისი, ელიზაბეთ პერკინსი, როზი ო’დონელი, კაილ მაკ-ლაკლენი, ჰოლი ბერი და ელიზაბეთ ტეილორი. ფილმის სიუჟეტით, ფრედ ფლინტსტოუნს, მთავარ გმირს, ფინანსურ მაქინაციებში ითრევენ მისივე თანამშრომლები.
ფილმი გამოვიდა 1994 წლის 27 მაისს. კრიტიკოსებმა იგი უარყოფითად შეაფასეს, მაგრამ გაქირავებაში მას დიდი წარმატება ხვდა წილად და საკულტო ფილმადაც იქცა. 2000 წელს გამოვიდა მისი წარუმატებელი გაგრძელება, ფლინტსტოუნები ვივა როკ ვეგასში.
რესურსები ინტერნეტში
კატეგორია:1994 წლის ფილმები კატეგორია:ამერიკული ფილმები კატეგორია:სტივენ სპილბერგის ფილმები
მრავალწლოვანი მცენარეები
thumb|[[გეორგინა. მრავალწლოვანი მცენარე.]] მრავალწლოვანი მცენარეები — ბალახოვანი მცენარეები ან ბუჩქბალახები, რომლებიც ცოცხლობენ 2 წელზე მეტს, ზოგიერთი რამდენიმე წელს, ზოგი 20-30 და 100 წელსაც კი. მრავალწლოვანი მცენარეებთა უმეტესობა ყვავილობს და ნაყოფმსხმოიარობს ყოველ წელს (პოლიკარპული მცენარეები), ნაწილი ფოთლებს მთელი წლის მანძილზე ინარჩუნებს (მარადმწვანე მცენარეები), უმეტესობას მიწისზედა ორგანოები კი არახელსაყრელ პირობებში კვდება და სიცოცხლისუნარიანობას მხოლოდ მიწისქვეშა ნაწილები (ფესურა, გორგლი, ბოლქვი, ფესვი) ინარჩუნებს. მიწისზედა ორგანოები შესაძლოა ნაწილობრივ გადარჩეს განახლების კვირტებით (როზეტი, მხოხავი ყლორტი და სხვა). ზოგ შემთხვევაში მცენარეთა დაყოფა ერთ-, ორ- და მარავალწლოვნებად პირობითია. მაგ., ტროპიკული მრავალწლოვანი მცენარეები აბუსალათინი (Ricinus communis) ზომიერი ჰავის პირობებში ერთწლოვანია, დაბლობების ერთწლოვანი თივაქასრა (Poa annua) კი მთამაღალის პირობებში — მრავალწლოვანი. იშვიათად მრავალწლოვანი მცენარეებს ხეებსა და ბუჩქებსაც აკუთვნებენ.
ლიტერატურა
კატეგორია:მცენარეები კატეგორია:მებაღეობა
IP-მისამართი
IP-მისამართი (აი-პი მისამართი, შემოკლ. ინგლ. Internet Protocol address - ინტერნეტ ოქმის მისამართი) — ლოკალურ ქსელში ან ინტერნეტში ჩართული მოწყობილობის (როგორც წესი კომპიუტერი) უნიკალური იდენტიფიკატორი (მისამართი).
IP-მისამართი წარმოადგენს 32-ბიტურ (IPv4 ვერსიით) ან 128-ბიტურ (IPv6 ვერსიით) ორნიშნა რიცხვს. IP-მისამართის ჩაწერის მოხერხებულ ფორმას წარმოადგენს ოთხი ათობითი რიცხვი (0-დან 255-მდე), დაყოფილი წერტილებით, მაგ. 192.168.0.1. (ან 128.10.2.30 — მისამართის წარმოდგენის ტრადიციული ათობითი ფორმა, ხოლო 10000000 00001010 00000010 00011110 — იგივე მისამართის ორობით ფორმაში წარმოდგენა).
IPv6 პროტოკოლის საფუძვლები
როგორც უკვე ვიცით IPv4 პროტოკოლი სისტემათა დამისამართებისთვის იყენებს 32 თანრიგა მნიშვნელობას. ბოლო ათწლეულის მანძილზე ტექნოლოგიურმა განვითარებამ, დიდი რაოდენობით ახალახალი მოწყობილობების გამოჩენამ და სხვა მრავალმა ფაქტორმა კითხვის ნიშნის ქვეშ დააყენა IPv4 პროტოკოლის სიცოცხლის ხანგრძლივობის საკითხი. კერძოდ, IPv4 პროტოკოლის არასწორმა დაგეგმარებამ IPv4 მისამართების სივრცის სწრაფ მილევას შეუწყო ხელი. შემუშავდა მრავალი ტექნოლოგია (NAT, PAT და ა.შ.), რომელმაც უზრუნველყო IPv4 პროტოკოლის სიცოცხლის ციკლის გახანგრძლივება, მაგრამ ეს არ არის საკმარისი. ახალ პროტოკოლს, რომელმაც უახლოეს მომავალში უნდა ჩაანაცვლოს IPv4 პროტოკოლი წარმოადგენს IPv6. IPv6 პროტოკოლის შემქმნელებმა მისი პროექტირებისას გაითვალისწინეს ყველა ის ნაკლოვანება, რომელიც გააჩნდა მის წინამორბედს და ამ ფორმით შეეცადნენ შეექმნათ უფრო სრულყოფილი პროტოკოლი. უპირატესობები, რომელსაც იძლება IPv6 პროტოკოლი, არის შემდეგი: შედგება 8 ველისგან, მაშინ როცა IPv6 პროტოკოლის თავსართი შედგებოდა 14 ველისგან; იყენებს 128 ბიტიან მნიშვნელობას, რაც რა თქმა უნდა მისამართების საკმარისად დიდ სივრცეს იძლევა (2128); იყენებს multicast გადაცემას. მასში საერთოდ არ გამოიყენება broadcast გადაცემა; პროტოკოლი და მასში უსაფრთხოების უზრუნველსაყოფად შემუშავდა Internet Protocol Security (IPSec) პროტოკოლი, რომელიც საჭიროებდა დამატებით კონფიგურაციას. IPv6 პროტოკოლში ინტეგრირებულია IPSec პროტოკოლი და მისი მეშვეობით შესაძლებელია დაშიფრული კომუნიკაციის უზრუნველყოფა.
რესურსები ინტერნეტში
კატეგორია:ინტერნეტი
სერა-დუ-ნავიუ
სერა-დუ-ნავიუ (Serra do Navio) — მუნიციპალიტეტი ბრაზილიაში, ამაპის შტატში. მიეკუთვნება ჩრდილოეთ ამაპის მეზორეგიონს.
2010 წლის მონაცემებით, მოსახლეობა 4 409 ადამიანს შეადგენდა. ფართობი 7 756.506 კმ²-ია. მოსახლეობის სიმჭიდროვე 0.57 კმ²-ზე.
რესურსები ინტერნეტში
კატეგორია:ამაპის შტატის მუნიციპალიტეტები
უერტო
უერტო  — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის მონეგროსის კომარკის შემადგენლობაში. ფართობი — 86,70 კმ². მოსახლეობა — 213 კაცი (2020 წ.).
სქოლიო
კატეგორია:უესკის მუნიციპალიტეტები
გურამ ბაქრაძე
გურამ ბაქრაძე (დ. 1 იანვარი, 1935, თბილისი) — ქართველი ექიმი, მეცნიერი.
1959 წელს დაამთავრა თბილისის სახელმწიფო სამედიცინო ინსტიტუტი.
1959–1961 წლებში იყო სამხედრო ნაწილის ექიმი უნგრეთში. 1961–1969 წლებში თბილისის ტრავმატოლოგიის და ორთოპედიის სამეცნიერო კვლევითი ინსტიტუტის მეცნიერ–თანამშრომელი. 1969–1973 წლებში ქ.ალჟირის საუნივერსიტეტო ჰოსპიტალში ორთოპედიის კათედრის ასისტენტი. 1973–1979 წლებში თბილისის ტრავმატოლოგიისა და ორთოპედიის სამეცნიერო კვლევითი ინსტიტუტის უფროსი მეცნიერ–თანამშრომელი. 1979–1982 ალჟირში ქალაქის საავადმყოფოს განყოფილების გამგე. 1982–1987 წლებში ტრავმატოლოგიისა და ორთოპედიის სამეცნიერო კვლევითი ინსტიტუტის უფროსი მეცნიერ–თანამშრომელი. 1987 წლიდან სამედიცინო აკადემიის კათედრის დოცენტი და კურსის ხელმძღვანელი. ავტორია 30 სამეცნიერო ნაშრომის ტრავმატოლოგიის და ორთოპედიის აქტუალურ საკითხებზე. ეწევა სამეცნიერო–პრაქტიკულ და პედაგოგიურ მუშაობას, კითხულობს ლექციების კურსს აკადემიისა და საერო სამედიცინო სტუდენტებისათვის.
1968 წელს დაიცვა საკანდიდატო დისერტაციის თემა — „რეგიონალური სისხლის მიმოქცევის მოშლის მნიშვნელობა ტრავმული შოკის შექცევადობისათვის.“
რესურსები ინტერნეტში
კატეგორია:დაბადებული 1 იანვარი კატეგორია:დაბადებული 1935 კატეგორია:ქართველი ექიმები
ბალიქქიოი (ხოფის რაიონი)
სოფლის ძველი ისტორიული, ქართული სახელწოდებაა ზენდიდი.
სქოლიო
კატეგორია:ხოფის რაიონის სოფლები
სიმართლე
„სიმართლე” — ქართული ყოველდღიური პოლიტიკური და ლიტერატურული გაზეთი სოციალ-დემოკრატიული (მენშევიკური) მიმართულებისა. გამოდიოდა თბილისში 1906 1 ივლისიდან 14 ივლისამდე. შეცვალა გაზეთი „ლამპარი.“ რედაქტორი — ვლადიმერ დარჩიაშვილი. „სიმართლეს” პოლემიკა ჰქონდა ბოლშევიკურ გაზეთ „ახალ ცხოვრებასთან“. დაიხურა თბილისის გენერალ-გუბერნატორის განკარგულებით.
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
კაზრეთის მონასტერი
კაზრეთის მონასტერი — სამონასტრო კომპლექსი. მდებარეობს საქართველოში, ქვემო ქართლში, ბოლნისის მუნიციპალიტეტში, დაბა კაზრეთის აღმოსავლეთით, მადნეულის სიახლოვეს. კაზრეთის სამების მონასტერი აგებულია მეფე ლაშა გიორგის მიერ XIII საუკუნეში.
1956 წელს კაზრეთის კომპლექსი კულტურის სამინისტროს კულტურის ძეგლთა დაცვისა და რესტავრაციის საქმეთა სამმართველოს მიერ გაიწმინდა გარედანაც და შიგნიდანაც (მანამდე ეკლესია ცოკოლიდან ერთი მეტრის სიღრმეზე იყო მიწით დაფარული).
ეკლესიას 2006 წელს საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
არქიტექტურული აღწერა
კაზრეთის სამების ეკლესია, გეგმით წაგრძელებული სწორკუთხედის ფორმის დარბაზული ეკლესიაა, რომელსაც სხვადასხვა დროის მინაშენები აქვს ჩრდილო-აღმოსავლეთ და სამხრეთ-დასავლეთით. ნაგებია კარგად გათლილი მოყვითალო კვადრებით, რომელსაც ქვედა რიგში ბაცი მომწვანო წყობა მიუყვება, რაც საკმაოდ ცხოველხატულ ელფერს სძენს ფასადებს. ფასადებს ასევე აცხოველებს მდიდრული დეკორი, რომელსაც ქმნის სარკმლის მოჩარჩოება, მოჩუქურთმებული კარნიზი, საფასადე ჯვარი და სხვ. ეკლესია აღმოსავლეთით ნახევარწრიული ღრმა აფსიდით ბოლოვდება. აქვს პორტალებით შემკული ორი შესასვლელი ჩრდილოეთით და დასავლეთით. მთავარი შესასვლელი ჩრდილოეთისაა.
გეგმის მეორე თავისებურება ისაა, რომ აქ ახლებურად არის გადაწყვეტილი აღმოსავლეთის ნაწილი – აფსიდის კედელში ორი გვერდითი სადგომის ნაცვლად მოწყობილია – ერთი, ჩრდილოეთის მხარეს. სამხრეთით კი აფსიდის კედელში ცრუ კამარაა.
შენობის ინტერიერი ჩვენამდე თავდაპირველი სახით არ მოღწეულა. ჩანგრეული ჰქონდა კამარა და სამხრეთის კედელი. დასავლეთის კედელი დამატებითი კედლის წყობით არის გამაგრებული.
ტაძარი მოხატული ყოფილა, საკურთხეველში შემორჩენილია ეკლესიის მამათა რიგი და მოციქულთა ფიგურები. ასევე ფრაგმენტულად ჩანს ქრისტოლოგიური ციკლი და ცალკეული წმინდანები (ჯვარცმა, კოზმა და დამიანე და სხვ.).
ამჟამად კაზრეთის სამების ეკლესია რესტავრირებულია და შიგნით მიმდინარეობს მოხატვა. კაზრეთის სამების ეკლესია ბოლნისის ეპარქიის დაქვემდებარებაშია და მოქმედია.
სქოლიო
კატეგორია:ბოლნისის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
Judas (სიმღერა)
Judas (იუდა) — ამერიკელი პოპ-მომღერალ ლედი გაგას სიმღერა, რომელიც არის რიგით მეორე სინგლი ალბომიდან Born This Way (2011). სინგლი გამოიცა ლეიბლზე Interscope Records 2011 წლის 15 აპრილს, დაგეგილზე ოთხი დღით ადრე გამოვიდა. სიმღერა დაწერილია ლედი გაგა და RedOne-ის მიერ, ასევე ესენი არიან სიმღერის პროდიუსერები. „Judas“ არის საცეკვაო სიმღერა, რომლის ტექსტის თანახმადაც ქალი საუბრობს საყვარელ მამაკაცზე, რომელმაც არაერთხელ უღალატა.
მიუხედავად რელიგიური ჯგუფების გავლენისა სიმღერა კრიტიკოსებმა დადებითად შეაფასეს, მათ პარარელები გაავლეს გაგას სიმღერასთან „Bad Romance“. მათ ასევე აღნიშნეს პატარა მსგავსებები გაგას და RedOne-ის წინა ნამუშევრებთან როგორებიცაა „Poker Face“, „LoveGame“, „Bad Romance“, და „Alejandro“. კრიტიკოსების განცადებით სიმღერა აუცილებლად უნდა ყოფილიყო სინგლი. სიმღერას თავდაპირველად ჰქონდა ძალიან კარგი კომერციული წარმატება. სიმღერა შევიდა დიდქმის ყველა მნიშვნელოვანი ჩარტის ათეულში. სიმღერამ დაიკავა პირველი ადგილი სამხრეთ კორეის საერთაშორისო სინგლების ჩარტში და ბილბორდის პოპ სიმღერების ჩარტში.
გაგამ სიმღერაზე გადაიღო მუსიკალური ვიდეო, რომლის რეჟისორიც არის ლორიენ გიბსონი და თანარეჟისორი ლედი გაგა. ვიდეოში ასახულია ბიბლიური სცენები სადაც იუდა ისკარიოტელის როლს ასრულებს მსახიობი ნორმან რიდუსი, ხოლო მარიამ მაგდალინელის როლს ასრულებს ლედი გაგა. ვიდეო ასახავს მათ თანამედროვე მისიონერობას იერუსალიმში, ასევე მოიცავს იუდას ღალატს და მარიამ მაგდალინელის ქვებით ჩაქოლის სცენას. ვიდეოს გამოსვლისთანავე ამერიკის შეერთებული შტატების კათოლიკურმა ლიგამ დაგმო გაგას ეს ქმედება და გაგა დაადანაშაულეს, რომ იგი იყენებდა რელიგიას პოპულარობისთვის, თუმცა ვიდეომ კრიტიკოების მხრიდან დაიმსახურა დადებითი შეფასება. ვიდეო იყო ნომინირებული 2011 წლის MTV-ის მუსიკალური ვიდეოების დაჯილდოებაზე. გაგამ სიმღერა შეასრულა რამდენიმე სატელევიზიო შოუში ცოცხლად, მათ შორის გრეჰემ ნორტონის შოუში, შაბათ ღამეს პირდაპირ ეთერში, დილა მშვიდობისა ამერის საზაფხულო კონცერტების სერიაზე, ფრანგულ X Factor-ში და ელენ დეჯენერესის შოუში.
რესურსები ინტერნეტში
კატეგორია:2011 წლის სინგლები კატეგორია:2011 წლის სიმღერები კატეგორია:ლედი გაგას სიმღერები კატეგორია:სიმღერები ლედი გაგას ავტორობით კატეგორია:Interscope Records-ის სინგლები კატეგორია:სიმღერები RedOne-ის ავტორობით კატეგორია:სიმღერები RedOne-ის პროდიუსერობით
საბურთალოს ხაზი
საბურთალოს ხაზი — თბილისის მეტროპოლიტენის ხაზი. ხაზზე ამჟამად 7 სადგურია. ის 1979 წელს გაიხსნა.
ანდის ყოისუ
ლიტერატურა
კატეგორია:კახეთის მხარის მდინარეები კატეგორია:დაღესტნის მდინარეები
ალექსანდრე III (რუსეთი)
ალექსანდრე III (რუს.: Александр III Александрович) (დ. 10 მარტი, 1845, სანქტ-პეტერბურგი — გ. 20 ოქტომბერი, 1894, ლივადია, უკრაინა) — რუსეთის იმპერატორი 1881—1894 წლებში, რომანოვების დინასტიიდან. ალექსანდრე II-ის შვილი.
ბიოგრაფია
მარცხნივ|მინი|იმპერატორი ალექსანდრე III [[თბილისი|თბილისში ყოფნისას (1888).]]
ალექსანდრე დაიბადა 1845 წლის 10 მარტს ქ. სანქტ-პეტერბურგში, ზამთრის სასახლეში. ის იყო რუსეთის იმპერატორ, ალექსანდრე II-ის მეორე ვაჟი. მან მიიღო იმდროისთვის უმაღლესი განათლება. ფლობდა გერმანულ, ფრანგულ და ინგლისურ ენებს.
საიმპერატორო ტახტზე ასვლა მოუწია მამამისის მკვლელობის შემდეგ, 1881 წლის 13 მარტს, ესტონეთში ყოფნის დროს. ალექსანდრე მისი წინამორბედის მსგავსად თვლიდა, რომ რუსეთის წყნარად სამართავად და ყოველგბარი რევოლუციისა თუ აჯანყების თავიდან ასაცილებლად საჭირო იყო ცენტრალური ხელისუფლების განმტკიცება, სახელმწიფოს ყველა წერტილში მართლმადიდებლობის გავრცელება და ეროვნულობა. პოლიტიკური შეხედულებით ნაციონალი იყო. 1884 წელს გამოსცა კანონი რუსული ენის ფართო მასშტაბით გავრცელების შესახებ იმპერიის ტერიტორიაზე. მას კარგი ურთიერთობა ჰქონდა პრუსიის პრემიერ-მინისტრთან, ოტო ფონ ბისმარკთან, ასევე საფრანგეთის ხელისუფლების წევრებთან.
1894 წელს ნეფრიტით დაავადდა. იმავე წლის ბოლოს, 1 ნოემბერს გარდაიცვალა ყირიმში სტუმრობის დროს. ალექსანდრეს შემდეგ საიმპერატორო ტახტი დაიკავა მისმა უფროსმა ვაჟმა, ნიკოლოზ II-მ.
წინაპრები
ალექსანდრე III-ის წინაპრები
ოჯახი
thumb|right|200px|ალექსანდრე III შვილებთან ერთად ალექსანდრე III-ს ჰყავდა ექვსი შვილი. იმპერატორის მეუღლე იყო მარია თეოდორეს ასული
(იმპერატორის შვილები)
რესურსები ინტერნეტში
კატეგორია:რუსეთის იმპერატორები კატეგორია:მმართველი ფილატელისტები კატეგორია:დაბადებული 10 მარტი კატეგორია:დაბადებული 1845 კატეგორია:გარდაცვლილი 20 ოქტომბერი კატეგორია:გარდაცვლილი 1894 კატეგორია:რომანოვების დინასტია
მირანდესი (საფეხბურთო კლუბი)
„მირანდესი“ (Club Deportivo Mirandés) — ესპანური საფეხბურთო კლუბი. დაარსდა 1927 წელს, კასტილია და ლეონის ავტონომიური გაერთიანების ქალაქ მირანდა-დე-ებროში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ ანდუვაზე, რომელიც 6 900 მაყურებელს იტევს.
პრიმერა დივიზიონში კლუბი არასდროს აღზევებულა. სეგუნდა დივიზიონში საუკეთესო შედეგი დააფიქსირა 2014-15 წლების სეზონში, როდესაც დაიკავა მე-8 ადგილი. „მირანდესის“ მთავარი მიღწევა იყო ესპანეთის თასის ნახევარფინალში გასვლა, 2011-12 წლების სეზონში.
რესურსები ინტერნეტში
კატეგორია:ესპანეთის საფეხბურთო კლუბები კატეგორია:მირანდესი (საფეხბურთო კლუბი)
ფეხსაცმელი
250px|მინიატიურა|XII საუკუნის სანდლები 250px|მინიატიურა|დეტალი ნახატიდან „[[არნოლფინების ოჯახის პორტრეტი“, იან ვან ეიკი, 1434 წ.]] 250px|მინიატიურა|თურქული ჩოპინები ფეხსაცმელი — ტანსაცმლის ერთ-ერთი ელემენტი, რომელიც იცმევა ფეხებზე და იცავს მას გარემოსგან; ასევე გამოიყენება გარეგნული იერსახის მოკაზმვის მიზნით. ფეხშიშველი სიარული ამჟამად ასოცირდება სიღარიბესთან, თუმცა ზოგიერთი კულტურა მის ტარებაზე დღემდე უარს ამბობს.
ფეხსაცმელსა და ფეხს შორის როგორც წესი ატარებენ წინდებს ან ტრიკოტაჟის სხვა ნაწარმს, თუმცა სულ უფრო ნაკლებად სანდლებისა და თასმიანი ფეხსაცმელების შემთხვევაში. ზოგჯერ ფეხსაცმელი დაკავშირებულია ფეტიშიზმთან, განსაკუთრებით მსუბუქი ფეხსაცმლისა და ბოტების ზოგიერთი სახეობა.
შედარებით ახალი გამოგონებაა გამძლე ფეხსაცმელი, მიუხედავად იმისა, რომ მრავალი უძველესი ცივილიზაცია მორთულ ფეხსაცმელებს ატარებდა. ასევე არსებობდა ზოგიერთი ძველი ცივილიზაცია, რომელიც საერთოდ არ იყენებდა ფეხსაცმელს. რომაელები ფეხსაცმელს უყურებდნენ როგორც ძალაუფლებისა და საზოგადოებაში სტატუსის დასამკვიდრებელ ნივთს, ამიტომ, მას მრავალი რომაელი ატარებდა, გლეხები და მონები კი ფეხშიშველნი დადიოდნენ. შუა საუკუნეებში გამოჩნდა მაღალქუსლიანი ფეხსაცმელი, რომელიც ასევე ასოცირდებოდა ძალაუფლებასთან და სურვილთან, რომ გამოჩენილიყვნენ უფრო მაღლები; ამ დროის ხელოვნების ზოგიერთ ნიმუშზე ხშირად გამოსახავდნენ ფეხშიშველ ადამიანებს სიღარიბის სიმბოლოდ. თუმცა, ამავე დროს, შიშველი ფეხები ბევრ რელიგიაში თავმდაბლობისა და პატივისცემის სიმბოლოა. ფეხსაცმლის გახდა ვინმე უფრო მაღლა მდგომის წინაშე ხშირად ასევე სიმბოლოა მისადმი პატივისცემისა.
ზოგიერთ კულტურაში, სავალდებულოა ფეხსაცმელი გაიხადო სახლში შესვლის წინ, ზოგიერთ რელიგიაში კი ფეხსაცმლის გახდა სავალდებულოა წმინდა შენობა-ნაგებობებში, მაგალითად ტაძარში შესვლის წინ.